Žurnālists: «Cik apmēram liela no visā iepirkumā paredzētās ķīmijas reāli tika iepirkta?»

Vita Baurovska, SIA VIALEKS, SIA HRM un SIA ALCHIMICA LATVIA darbiniece: «Es jums nevaru pateikt daudzumus, bet es jums varu pateikt - tā ķīmija ir koncentrāts. Un to koncentrātu var atšķaidīt dažādi. Viņa var arī strādāt ļoti lielā atšķaidīšanā. Vai tas bija 100 litri vai 1000 litri, es jums nevaru pateikt. Bet viņa strādāja, bet viņa nebija piegādāta visos daudzumos. Varu pateikt, ka bija piegādāta puse no cenu aptaujā pieprasītā daudzuma.»

Nebija praktiski nekādu izdevumu, un no shēmas nopelnīja visi. 3% saņēma MJ Partneri par reputācijas aizdošanu, 10% palika Beskorovainija firmas kontos, atlikušo naudu Vita Baurovska aizskaitīja uz ārzonas firmām Ķīnā. Tur to izņēma skaidrā naudā. Tālāk naudu sadalīja starp Vjačeslavu Stunžānu un kādām personām, ko apzīmēja ar vārdu «apdrošinātāji».

No Alexander Beskorovainy aib@starduko.eu

Parakstīt līgumu starp mums un MJ Partneriem, atskaitīt 8 tūkstošus latu plus PVN! Slavam pateiksim, ka PVN mums jāatdod valstij pēc «apdrošinātāju» norādēm!

- mums 10% plus PVN (atskaitot pakalpojumu izmaksas!)

- «apdrošinātājiem» 25% no visas summas tīrā veidā no kopējās līguma summas, MJ partneru komisijas nauda un samaksa «par pakalpojumu» būs jāsedz mums ar Slavu

- «atlikušo» summu mums jānodod Slavam, jāvienojas kādā veidā. No viņa mums jāsaņem visi nepieciešamie dokumenti par produktiem!

Nauda tika pārskaitīta uz ārzonas uzņēmumiem un tā ārzonas uzņēmuma kurjers vai kas to naudu atnesa uz Zemitāna laukums 11 un Aleksandrs viņu sadalīja. Stunžānam un apdrošinātājiem.

Baurovska: «Jo cenu aptaujās par lielām summām nav iespējams tik viegli uzvarēt, jo gribētāju Latvijā mūsu mazajā tirgū ir ļoti daudz. Un lai tu būtu pirmais vai otrais, un lai tev būtu iespēja, vienmēr par to ir jāpasaka paldies. Es domāju, ka tas ir no tiem cilvēkiem, kurš vienkārši deva norādi, ka mums tas ir jādara, ka prece ir jāiegādājas no mums.»